Krokodilbrug | Kampe | , | Die Krugerwildtuin
Krokodilbrug is een van die rustiger kampe in die suide van die Krugerwildtuin. Beskikbare Krokodilbrug-akkommodasie is:
18 x tent- of karavaanstaanplekke met 'n kragpunt en braairoosters. Gemeenskaplike ablusie- en kookgeriewe (24-uur kookwater, elektriese plaatstowe en opwasbakke). Maksimum ses persone per staanplek.
8 x 2-bed gemeubileerde seiltente (een toeganklik vir rolstoele) met stort, yskas, staanwaaier binne en klein houtstoepie. Gemeenskaplike ablusiegeriewe en kombuise.
20 x 2 of 3-bed eenhede, toegerus met en-suite badkamers (stort, geen bad) en lugversorging.
Kombuisies het plaatstowe en wasbakke. Twee eenhede is ten volle toeganklik vir rolstoele.
Krokodilbrug is een van menige ou besoekers se gunstelingkampe in die Krugerwildtuin. Krokodilbrug is klein met net 20 rondawels, 18 karavaan- of tentstaanplekke en agt safaritente. Wat die kamp verder ook gewild maak is dat dit op die grens van die Wildtuin is en dus later as ander kampe bereik kan word. Daar kan selfs gereël word om die kamp na sononder binne te gaan.
Soos die naam sê, die kamp is op die oewer van die Krokodilrivier geleë. 'n Mens kan ure teen die grensdraad spandeer en na olifante en buffels kyk wat rustig in die Krokodilrivier wei. Olifante kom gereeld tot teenaan die draad. Die gebied rondom Krokodilbrug is ook bekend vir renosters en luiperds.
Sou Krokodilbrug vol wees, is jou beste alternatief om te probeer blyplek kry by Elephant Walk Retreat wat net 50 meter van Krokodilbrug se ingangshek is. Hulle het standaard verblyf, asook luukse verblyf-opsies. As bonus het jy 'n lekker uitkyk oor die Krokodilrivier vanaf jou huisie. Daar is ook 'n baie lekker swembad om in af te koel in die warm somermaande.
Die swembad by Elephant Walk Retreat
Leeus wat 'n buffel jag afgeneem by
Olifant afgeneem vanaf een van die
huisies by Elephant Walk
Begeleide wildritte in suidelike Krugerwildtuin - Explore Kruger Safaris met Kerry Balaam. (Tydelik gestaak - probeer Private Kruger Safaris as alternatief.) Ervaar die Wildtuin in 'n spesiaal-ingerigte oop safari-voertuig met die ongelooflike kennis van 'n ervare FGASA-gids wat 'n hele wêreld voor jou oopmaak.
Gaste op 'n lekker wildrit saam met Explore Kruger Safaris Olifant wat stofbad geniet - Foto: Kerry Balaam, Explore Kruger Safaris Bateleur-arend - Foto Kerry Balaam,